|  |  |
| --- | --- |
| Կազմվեց 19.09.2025 թ-ին 8 թերթից  Հաստատված՝  Հայաստանի Հանրապետության  Արմավիրի մարզի Մեծամոր համայնքի  ավագանու 2025 թվականի սեպտեմբերի 19-ի թիվ 13 նիստի N 148-Ա որոշմամբ  Մեծամոր համայնքի ղեկավար՝  Էդգար Հովհաննիսյան  -------------------------------------------- | Տպագրված է ընդամենը 2 օրինակից  Օրինակ \_\_\_\_\_  Գրանցված է՝  Հայաստան Հանրապետության Արդարադատության նախարարության աշխատակազմի իրավաբանական անձանց պետական ռեգիստրի կողմից՝ \_\_\_\_\_\_\_\_\_\_\_  գրանցման համար \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  վկայական \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ՀՎՀՀ՝ 04414574  \_\_\_\_\_\_\_\_\_\_\_\_\_\_\_\_\_\_\_\_\_գրանցված կանոնադրության  Թիվ \_\_\_\_\_\_\_փոփոխությունը գրանցված է  Հայաստանի Հանրապետության  Արդարադատության նախարարության աշխատակազմի իրավաբանական անձանց պետական ռեգիստրի կողմից, աշխատակից՝  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  «--------------»--------------------------------------20 թ. |

**ԿԱՆՈՆԱԴՐՈՒԹՅՈՒՆ**

**(ՆՈՐ ԽՄԲԱԳՐՈՒԹՅՈՒՆ)**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՄԵԾԱՄՈՐ ՀԱՄԱՅՆՔԻ «ՄԵԾԱՄՈՐԻ ԲԱՐԵԿԱՐԳՈՒՄ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**Հավելված**

Հայաստանի Հանրապետության

Արմավիրի մարզի Մեծամոր համայնքի

ավագանու 2023 թվականի հոկտեմբերի 13-ի

թիվ 11 նիստի N 165-Ա որոշման

**Հավելված**

Հայաստանի Հանրապետության

Արմավիրի մարզի Մեծամոր համայնքի

ավագանու 2025 թվականի մարտի 21-ի

թիվ 3 նիստի N 048-Ա որոշման

**Հավելված**

Հայաստանի Հանրապետության

Արմավիրի մարզի Մեծամոր համայնքի

ավագանու 2025 թվականի սեպտեմբերի 19-ի

թիվ 11 նիստի N 148-Ա որոշման

**1.ԸՆԴՀԱՆՈՒՐ ԴՐՈՒՅԹՆԵՐ**

**1.1** Հաստատությունը Հայաստանի Հանրապետության Արմավիրի մարզի Մեծամոր համայնքի «Մեծամոր բարեկարգում» համայնքային ոչ առևտրային կազմակերպությունը (այսուհետև՝ Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է Հայաստանի Հանրապետության Արմավիրի մարզի Մեծամոր համայնքի ղեկավարի 14.11.2003թ․ թիվ 3-Ն որոշմամբ համայնքի ենթակայության «Բնակարանային տնտեսություն» (հաշվառման հ. 83180.00955, հաշվառման օրը՝ 22.02.2002թ. վկայական 01Բ000324) «Կանաչապատում ոռոգում» (հաշվառման հ 83.180.00948, հաշվառման օրը՝ 25,01,2002թ, վկայական 01Բ 000 323) «Բնակարանային կոմունալ տնտեսություն» (հաշվառման հ, 83,180,01008, հաշվառման օրը ՝ 10.01.2002թ, վկայական 01Բ 0008777), հիմնարկների միաձուլման ճանապարհով վերակազմակերպման արդյունքում և հանդիսանում է նրանց իրավահաջորդը միաձուլման որոշման և փոխանցման ակտին համապատասխան: Կազմակերպությունը ստեղծվել է առանց ժամկետային սահմանափակման:

**1.2** Կազմակերպությունը իր գործունեության ընթացքում ղեկավարվում է Հայաստանի Հանրապետության Սահմանադրությամբ, քաղաքացիական և աշխատանքային օրենսգրքերով, «Տեղական ինքնակառավարման մասին», «Պետական ոչ առևտրային կազմակերպությունների մասին», «Գնումների մասին» օրենքներով, «Աղբահանության և սանիտարական մաքրման մասին» ՀՀ օրենքներով, Հիմնադրի որոշումներով, այլ իրավական ակտերով և սույն կանոնադրությամբ։

**1.3** Կազմակերպության հիմնադիրը Հայաստանի Հանրապետության Արմավիրի մարզի Մեծամոր համայնքն է (այսուհետ՝ Համայնք)՝ ի դեմս Համայնքի ավագանի (այսուհետ՝ Հիմնադիր), իսկ հիմնադրի կողմից, որպես համայնքային կազմակերպության կառավարումն իրականցնող լիազորված մարմին հանդես է գալիս Մեծամոր համայնքի ղեկավարը (այսուհետ՝ Համայնքի ղեկավար)։

**1.4** Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով։ Կազմակերպությունը կարող է իր անունից ձեռք բերել ու իրկանացնել գույքային և անձնական ոչ գույքային իրավունքներ, կրել պարտավորություններ, դատարանում հանդես գալ որպես հայցվոր կամ պատասխանող։

**1.5** Կամզակերպությունը այլ կազմակերպության հիմնադիր կամ մասնակից կարող է   
 հանդիսանալ միայն Հիմնադրի որոշմամբ։

**1.6** Կազմակերպությունը կարող է ունենալ հիմնարկներ, մասնաճյուղեր կամ ներկայացուցչություններ, որոնք ստեղծվում են Հիմնադրի որոշմամբ և օրենքով սահմանված կարգով ենթակա են հաշվառման իրավաբանական անձաց գրանցումն իրականացնող մարմնի կողմից։

**1.7** Կազմակերպությունն ունի Հայասատնի Հանրապետության Զինանշանի պատկերով իր անվանմամբ կնիք, տարբերանշան, խորհրդանիշեր, ձևաթղթեր և ՀՀ օրենսդրությամբ չարգելված անհատականացման այլ միջոցներ։

**1.8** Կազմակերպութոյւնը ունի ինքնուրույն հաշվեկշիռ, եկամուտների և ծախսերի նախահաշիվ։

**1.9** Կազմակերպությունը պատասխանատվություն չի կրում Հիմնադրի պարտավորությունների համար։ Հիմնադիրը պատասխանատվություն է կրում մինչև Կազմակերպության պետական գրանցումը ծագած՝ Կազմակերպության ստեղծման հետ կապված պարտավորությունների համար։

**1.10** Կազմակերպության անվանուն է՝

1)Հայերեն լրիվ՝ Հայաստանի Հանրապետության Արմավիրի մարզի Մեծամոր համայնքի

«Մեծամորի բարեկարգում» համայնքային ոչ առևտրային

կազմակերպություն

2)Հայերեն կրճատ՝ ՀՀ Արմավիրի մարզի Մեծամոր համայնքի «Մեծամորի բարեկարգում»

ՀՈԱԿ։

3)Ռուսերեն լրիվ՝ общинная не коммерческая организация «Благоустройство Мецамора»

Мецаморской общины Армавирской области Республики Армения․

4)Ռուսերեն կրճատ՝ ОНКО «Благоустройство Мецамора» Мецаморской общины

Армавирской области РА.

5)Անգլերեն լրիվ՝ «Metsamor improvement» of Metsamor community Armavir region Republic

of Armenia community non-commerical organization.

6)Անգլերեն կրճատ՝ «Metsamor improvement» of Metsamor community Armavir region of RA

CNCO.

**1.11** Կազմակերպության գտնվելու վայրն է Հայաստանի Հանրապետություն, Արմավիրի մարզ, ք․Մեծամոր,Վարչական կենտրոն շենք 1:

**2․ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

**2.1** Կազմակերպության գործունեության հիմնական նպատակն է՝ Մեծամոր համայնքի   
 բարեկարգման աշխատանքների կատարումը, համայնքի սեփականություն հանդիսացող տարածքների բարեկարգման, կանաչապատման, բնության ու շրջակա բնական միջավայրի պահպանության, համայնքի սեփականություն հանդիսացող տարածքների արտաքին լուսավորության, համայնքի գերեզմանատների գործունեության կազմակերպման և դրանց պահպանման, համայնքի սեփականություն հանդիսացող տարածքներից աղբահանության և սանիտարական մաքրման ոլորտներում աշխատանքների իրականացումը,

**2․2** Կազմակերպության գործունեության առարկան է՝

1)Համայնքի սեփականություն հանդիսացող տարածքների բարեկարգման, կանաչապատման, բնության ու շրջակա բնական միջավայրի պահպանության ոլորտում`

ա.համայնքի սեփականություն հանդիսացող տարածքների բարեկարգման և կանաչապատման ընթացիկ աշխատանքային ծրագրերի մշակում.

բ.համայնքի սեփականություն հանդիսացող տարածքների սպասարկում և վերանորոգում.

գ.կանաչ տարածքների` համայնքի կանաչ պաշտպանիչ գոտու, այգիների, պուրակների, սիզամարգերի, ծաղկանոցների և այլնի սպասարկում և վերանորոգում.

դ.նոր կանաչ տարածքների հիմնում.

ե.ծառերի սեզոնային էտում.

զ.հուշարձանների, պատմամշակութային արժեքների տարածքների բարեկարգում.

է.բնակչության մասսայական հանգստի վայրերի բարեկարգում,

ը.արտաքին բարեկարգման օբյեկտների գույքագրում, ընթացիկ սպասարկում և վերանորոգում.

թ.արտաքին բարեկարգման նոր օբյեկտների տեղադրում.

ժ.ամանորյա տոնածառի տեղադրում.

ի.համայնքային ծրագրերով իրականացված շինարարական կամ այլ աշխատանքների ընթացքում խախտված բարեկարգության վերականգնում.

2)Համայնքում աղբահանության և սանիտարական մաքրման ոլորտում`

ա.համայնքում աղբահանության և սանիտարական մաքրման ընթացիկ աշխատանքային ծրագրերի մշակում.

բ.համայնքի սեփականություն հանդիսացող փողոցների, հրապարակների, կանաչ տարածքների, այգիների և այլ տարածքների սանիտարական մաքրում,

գ.աղբահանություն` այդ թվում տարերային աղբավայրերից.

դ.աղբի հավաքման վայրերի կազմակերպում.

ե.աղբամանների սպասարկում և վերանորոգում.

զ.համայնքային աղբավայրի սպասարկում.

է.համայնքի սեփականություն հանդիսացող փողոցների, հրապարակների և այլ տարածքների ձյան մաքրում.

ը.աղբահանության վճարի հավաքագրում.

3)Համայնքի գերեզմանատների գործունեության կազմակերպման և դրանց պահպանման ոլորտում`

ա.քաղաքային գերեզմանատան սպասարկում, բարեկարգում և վերանորոգում.

բ.հուղարկավորությունների կազմակերպում (Համայնքի ղեկավարի որոշման հիման վրա).

4)համայնքի սեփականություն հանդիսացող տարածքների արտաքին լուսավորության ոլորտում`

ա.արտաքին լուսավորության գծով ընթացիկ աշխատանքային ծրագրերի մշակում.

բ.փողոցային լուսավորման էլեկտրական ցանցերի տեխնիկական սպասարկում և վերանորոգում, երկարացում.

գ.ճարտարապետական և գովազդային լուսավորության տեղադրում, սպասարկում և վերանորոգում.

5)Համայնքի բնակավայրերում անձրևատար ցանցերի ընթացիք վերանորագմում,   
 շահագործում և պահպանություն,

6)Համայնքի բնակավայրերում ոռոգման ջրի համակարգերի կառուցապատում,   
 վերանորագմում, շահագործում և պահպանություն,

7)Համայնքի գյուղական բնակավայրերի խմելաջրի համակարգի կառուցապատում,   
 վերանորագում, շահագործում և պահպանություն,

8) Համայնքի բնակավայրերում աղբահանության վարձերի հավաքագրում,

9) Համայնքի բնակավայրերում բազմաբնակարանային բնակելի և ոչ բնակելի, ինչպես

նաև Համայնքին պատկանող բնակելի և ոչ բնակելի շենքերի կոյուղատարերի

վերանորոգում,

9)Համայնքի բազմաբնակարանային բնակելի շենքերի վերելակների ընթացիք

վերանորոգում,

10) Համայնքի քաղաքային բնակավայրերի բնակիչների փաստացի բնակության վայրի   
 տվյալների հաշվառում և տեղեկանքների տրամադում,

**3. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

**3.1** Կազմակերպության կառավարումն իրականացնում են Հիմնադիրը, Համայնքի

ղեկավարը և Կազմակերպության գործադիր մարմինը՝ տնօրենը։ Համայնքի ղեկավարը,   
 Կազմակերպության գործադիր մարմինը և նրա տեղակալը Կազմակերպության անունից   
 հանդես գալիս պետք է գործեն բարեխղճորեն և ողջամիտ՝ ի շահ իրենց կողմից

ներկայացվող Կազմակերպության։

**3․2** Հիմնադիրն ունի Կազմակերպության գործունեությանը և կառավարմանը վերաբերվող   
 ցանկացած հարցի վերջնական լուծման իրավունք, բացառությամբ օրենքով նախատեսված   
 դեպքերի։

**3․3 Հիմնադրի բացառիկ լիազորություններն են`**

ա) Կազմակերպության հիմնադրումը,

բ) Կազմակերպության գործունեության առարկայի և նպատակների՝ այդ թվում նրա կողմից   
 իրականցվող ձեռնարկատիրական գործունեության տեսակների սահմանումը,

գ) Կազմակերպության վերակազմակերպումը և լուծարումը,

դ) Կազմակերպության կանոնադրության հաստատումը և դրանում փոփոխությունների   
 կատարումը։

ե) Հաստատում է Կազմակերպության կառուցվածքը, աշխատակիցների թվաքանակը,   
 հաստիքացուցակը և պաշտոնային դրույքաչափերը։

**3.4** Համայնքի ղեկավարը իրականցնում է Կազմակերպությունում ընդհանուր

կառավարումը, ապահովում է նրա բնականոն գործունեությունը և պատասխանատվություն

է կրում դրանց ոչ պատշաճ կատարման համար։

**3.5** **Համայնքի ղեկավարը`**

ա) Սույն կանոնադրությամբ սահմանված կարգով իրականացնում է նրա կառավարման   
 մարմինների ձևավորումը և նրանց լիազորությունների վաղաժամկետ դադարեցումը,

բ) իրականացնում է Կազմակերպության գործունեության վերահսկողությունը,

գ) կասեցնում կամ ուժը կորցրած է ճանաչում Կազմակերպության գործադիր մարմնի   
 Հայաստանի Հանրապետության օրենսդրության պահանջներին հակասող հրամանները,   
 հրահանգները, կարգադրությունները և ցուցումները,

դ) լսում է Կազմակերպության գործունեության մասին հաշվետվություններ, քննում է դրանց   
 գործունեության վերստուգման արդյունքները,

ե) վերահսկողություն է իրականցնում Կազմակերպությանը ամրացված համայնքային   
 սեփականության օգտագործման և պահպանության նկատմամբ,

զ) վերահսկողություն է իրականացնում Կազմակերպության սեփականության

պահպանության նկատմամբ, իսկ օրենքով, Հիմնադրի որոշմամբ կամ սույն

կանոնադրությամբ նախատեսված դեպքերում՝ համաձայնություն է տալիս նրա գույքը

խոտանման կամ վարձակալության հանձնման համար,

է) հաստատում է Կազմակերպության տարեկան եկամուտների և ծախսերի նախահաշիվը,   
 հաշվետվությունները և տարեկան հաշվեկշիռը,

ը) Կազմակերպությանը սեփականության իրավունքով հանձնվող և (կամ) ամրացվող՝   
 համայնքին պատկանող գույքի կազմի հաստատումը,

թ) Կազմակերպության լուծարման հանձնաժողովի նշանակումը և լուծարման հաշվեկշռի   
 հաստատումը,

ժ) իրականացնում է օրենքով, Հիմնադրի որոշումներով նախատեսված այլ գործառույթներ։

**3.6** Կազմակերպության գործադիր մարմինը`

ա) Կազմակերպության ընթացիկ գործունեության ղեկավարումն իրականացնում է տնօրենն, որին պաշտոնում նշանակում և պաշտոնից ազատում է Համայնքի ղեկավարը՝ ՀՀ օրենսդրությամբ սահմանված կարգով։ Կազմակերպության տնօրենն օրենքով Հիմնադրի ու Համայնքի ղեկավարը որոշումներով և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն՝ ՀՀ օրենսդրությամբ, Հիմնադրի կամ Համայնքի ղեկավարը որոշումների, սույն կաոնոադրության և կնքված պայմանագրերի պահանջները չկատարելու կամ ոչ պատշաճ կատարելու համար,

բ) Տնօրենի հետ կնքվում է աշխատանքային պայմանագիր, որը Հիմնադրի անունից   
 ստորագրում է Համայնքի ղեկավարը,

գ) Կազմակերպության գործադիր մարմնում նշանակված անձը պետք է բավարարի

օրենքով նախատեսված պահանջներին,

դ) Կազմակերպության տնօրենը պետք է ունենա բարձրագույն կրթություն և չի կարող   
 զբաղեցնել այլ պաշտոն կամ կատարել այլ վճարովի աշխատանք՝ բացի գիտական,   
 մանկավարժական ու ստեղծագործական աշխատանքից,

ե) Տնօրենի պաշտոնին նշանակված անձը գույքային պատասխանատվություն է կրում իր   
 մեղքով Կազմակերպությանն պատճառած վնասի համար,

զ) Կազմակերպության գործադիր մարմնին նշանակված անձը պարտավոր է չկատարել   
 Հիմնադրի, Համայնքի ղեկավարի օրենսդրությանը հակասող որոշումները,   
 կարգադրությունները, հրամանները, հրահանգները և դրանց չկատարման համար չի

կարող ենթարկվել պատասխանատվության։

**3.7** Կազմակերպության տնօրենը․

ա) առանց լիազորագրի հանդես է գալիս Կազմակերպության անունից, ներկայացնում է

նրա շահերը և կնքում գործարքներ,

բ) ՀՀ օրենսդրությամբ, Հիմնադրի ու Համայնքի ղեկավարի որոշումներով ու սույն   
 կանոնադրությամբ սահմանված կարգով տնօրինում է Կազմակերպության գույքը, այդ

թվում՝ ֆինանսական միջոցները,

գ) տալիս է Կազմակերպության անունից հանդես գալու լիազորագրեր, այդ թվում՝   
 վերալիազորման իրավունքով լիազորագրեր,

դ) աշխատանքի է նշանակում և աշխատանքից ազատում է Կազմակերպության   
 աշխատողներին, նրանց նկատմամբ կիրառում խրախուսման միջոցներ ու նշանակում   
 կարգապահական տույժեր։ Կազմակերպության կազմում հիմնարկներ, մասնաճյուղեր կամ   
 ներկայացուցչություններ ստեղծելու դեպքում աշխատանքի է նշանակում և աշխատանքից   
 ազատում է դրանց ղեկավարներին (տնօրեններին),

ե) բանկերում բացում է հաշվարկային հաշիվներ,

զ) Կատարում է աշխատանքի բաշխում,

է)սահմանում է Կազմակերպության կառուցվածքային ստորաբաժանումների   
 իրավասությունները,

ը) օրենքով ու սույն կանոնադրությամբ սահմանված լիազորությունների սահմաններում   
 արձակում է հրամաններ, հրահանգներ, տալիս կատարման համար պարտադիր ցուցումներ

և վերահսկում դրանց կատարումը,

թ) ապահովում է Կազմակերպության գործունեության մասին համապատասխան   
 հաշվետվությունների կազմումը և դրանք սահմանված կարգով ներկայացնում Համայնքի   
 ղեկավարին,

ժ) իրականցնում է ՀՀ օրենսդրությանը չհակասող այլ լիազորություններ։

**4 . ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՖԻՆԱՆՍԱԿԱՆ ՄԻՋՈՑՆԵՐԸ**

**4.1** Կազմակերպության սեփականությունը ձևավորվում է Կազմակերպության   
 հիմնադրման ժամանակ և հետագայում Համայնքի ղեկավարի կողմից սեփականության   
 իրավունքով նրան հանձնվող, ինչպես նաև Կազմակերպության գործունեության

ընթացքում արտադրված և ձեռք բերված գույքից:

**4.2** Կազմակերպությունն իրավունք ունի օրենքին, Համայնքի ղեկավարի որոշումներին

և (կամ) սույն կանոնադրությանը համապատասխան իր հայեցողությամբ տիրապետել,   
 տնօրինել և օգտագործել սեփականության իրավունքով իրեն պատկանող գույքը:

**4.3** Կազմակերպության սեփականության պահպանման հոգսը կրում է   
 Կազմակերպությունը:

**4.4** Կազմակերպության սեփականության վրա կարող է բռնագանձում տարածվել

միայն դատական կարգով:

**4.5** Հիմնադիրը կարող է Կազմակերպությանն անժամկետ և անհատույց

օգտագործման իրավունքով ամրացնել ցանկացած գույք:

Հիմնադիրը իրավունք ունի հետ վերցնել իր կողմից Կազմակերպությանն ամրացված   
 գույքը:

**4.6․** Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքներն օտարելու, գրավ դնելու, հանձնելու անհատույց օգտագործման:

Կազմակերպությունն իրավունք ունի իրեն ամրացված գույքը Համայնքի անունից

հանձնել վարձակալության, եթե դա արգելված չէ Հիմնադրի կամ Համայնքի

ղեկավարի որոշմամբ:

Ամրացված գույքի վարձակալության ժամկետը մեկ տարուց ավելի չի կարող սահմանվել,   
 բացառությամբ Հիմնադրի կամ Համայնքի ղեկավարի կողմից սահմանված դեպքերի:

Ամրացված գույքի օգտագործման արդյունքում Կազմակերպության ստացած

եկամուտները Կազմակերպության սեփականությունն են:

Կազմակերպությանն ամրացված գույքի օգտագործման ընթացքում

առաջացած անբաժանելի բարելավումները հանդիսանում են Հիմնադրի

սեփականությունը:

**4.7** Հիմնադրի կողմից գույքը Կազմակերպությանն ամրացնելը հիմք չէ այդ գույքի   
 նկատմամբ Հիմնադրի կամ երրորդ անձանց իրավունքները դադարացնելու կամ   
 փոփոխելու համար:

**4.8** Հիմնադրի կողմից Կազմակերպությանն ամրացված անշարժ գույքի կամ

պետական պարտադիր գրանցման ենթակա գույքի նկատմամբ Կազմակերպության

օգտագործման իրավունքը ծագում է դրանց նկատմամբ իրավունքի պետական

գրանցման պահից:

**4.9** Կազմակերպության ֆինանսական միջոցների հիմնական աղբյուրն են հանդիսանում   
ՀՀ պետական և համայնքային բյուջեներից հատկացումները, վճարովի ծառայություններից և սույն կանոնադրությամբ նախատեսված ու ՀՀ օրենսդրությամբ չարգելված այլ գործունեության արդյունքում գոյացած սեփական միջոցները, իրավաբանական և ֆիզիկական անձանց կամավոր ներդրումները ու հանգանակությունները, տեղական և միջազգային կազմակերպությունների կողմից տրամադրված դրամաշնորհները։ Տարբեր աղբյուրներից մուտք եղած բոլոր միջոցները մտնում են Կազմակերպության եկամուտների մեջ և կազմում նրա ֆինանսական միջոցների միասնական ֆոնդը։

**4.10** Կազմակերպության գործունեության ընթացքում առաջացած շահույթն օգտագործվում

է սույն կանոնադրությամբ նախատեսված նպատակների իրականացման համար։   
 Կազմակերպության շահույթի օգտագործման կարգը սահմանում է Հիմնադիրը։

**4․11** Կազմակերպության կողմից իր կարիքների համար գնումները կատարվում են   
 «Գնումների մասին» ՀՀ օրենքով նախատեսված կարգով։

**4․12** Կազմակերպության կողմից այլ ծառայություններ, աշխատանքներ կարող են   
 մատուցվել միայն «Գնումների մասին» ՀՀ օրենքով նախատեսված կարգով։

**4․13** Կազմակերպության հարկերը, տուրքերը և պարտադիր այլ վճարները վճարվում է   
 շահույթ ստանալու նպատակ չհետապնդող կազմակերպությունների համար նախատեսված   
 կարգով ու չափով։

**4․14** Կազմակերպությունը Հիմնադրի կողմից սահմանված կարգով պարտավոր է   
 հրապարակել իր տարեկան ֆինանսական հաշվետվությունը։

**4.15** Կազմակերպության ֆինանսական գործունեության նկատմամբ վերահսկողությունն   
 իրականացնում են Հիմնադիրը, Հիմնադրի կողմից լիազորված համայնքային

մարմինը:

**4.16** Կազմակերպության գործունեության տարեկան ֆինանսական հաշվետվությունների   
 հավաստիությունը կարող է ենթարկվել աուդիտի (վերստուգման) լիազոր մարմնի

կողմից ընտրված աուդիտորի կողմից:

## **5. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

**5.1** Կազմակերպությունը կարող է վերակազմակերպվել կամ լուծարվել Հիմնադրի   
 որոշմամբ, ՀՀ քաղաքացիական օրենսգրքով սահմանված կարգով: Կազմակերպությունը   
 կարող է լուծարվել նաև սնանկության հետևանքով, իսկ օրենքով նախատեսված   
 դեպքերում նաև դատական կարգով:   
 **5.2** Կազմակերպությունը լուծարման դեպքում պարտատերերի պահանջները   
 բավարարելուց հետո, մնացած գույքն ուղղվում է Համայնքի բյուջե:

**5.3** Համայնքային Կազմակերպության լուծարմամբ նրա գործունեությունը դադարում

է` առանց իրավունքները և պարտականություններն իրավահաջորդության կարգով այլ   
 անձանց անցնելու:

8